Bikers Kental 2

Bikers Kental 2 ialah sebuah filem aksi pengembaraan permotoran Malaysia 2019 arahan Helmi Yusof. Kesinambungan kepada filem 2013 Bikers Kental, ia menceritakan lagi pengembaraan geng motosikal di Thailand demi musuh dan cinta selepas enam tahun. Filem ini dibintangi oleh Zizan Razak, Awie, Afdlin Shauki, ia ditayangkan di pawagam seluruh negara pada 14 Mac 2019.

 Sinopsis 
Enam tahun selepas peristiwa dalam filem pertama, Bidin Al-Zaifa kini sudah mempunyai sebuah kedai motosikal. Dia kini dilamun cinta dengan Cherry Porntit, seorang wanita Thai di Hatyai. Dia melamarnya tetapi abang Cherry, seorang juara Muay Thai, tidak bersetuju dengan adiknya berkahwin dengan Bidin. Malah, musuh lama Bidin iaitu Al Buqerk sedang memburunya untuk selesaikan hutang lama. Dengan bantuan rakannya Eddy, Aidil, mereka sekali lagi bertolak ke Thailand dengan motosikal, kali ini untuk memenangi cinta dan melawan musuh.

Pelakon
 Zizan Razak sebagai Bidin Al-Zaifa, rakan kongsi dengan Aidil Hogan dan bakal suami kepada Cherry
 Afdlin Shauki sebagai Aidid Hogan, adik kepada Aidil, sepupu kepada Bidin Al-Zaifa dan kawan Eddie Cuardo. Beliau yang masih bujang ingin cari isteri warga Thailand. Watak Aidid diwujudkan kerana bagi menggantikan watak Aidil yang dilakonkan oleh Allahyarham Harun Salim Bachik telah meninggal dunia pada 2015.
 Awie sebagai Eddie Cuardo, kawan sejati Bidin dan Aidid yang mempunyai motorsikal chopper 
 Amerul Affendi sebagai Al Buqerk, individu menuntut balas dendam atas kematian Ponthaliwat dan mencari Bidin bagi dapatkan wang rompakan dilarikan oleh Bidin.
 Hushairy Hussein sebagai Khunna Meliwat, ketua gengster yang hilang kupayaan bercakap sejak lahir(bisu)
 Bront Palarae sebagai Ponthaliwat, abang angkat Al Buqerk yang dibebaskan dari penjara selepas kejadian di Krabi namun mati ditembak oleh Khunna.
 Julangtip Sukkasem sebagai Cherry Porntit, teman wanita Bidin, kawan kepada Saiya, dan adik kepada Ananda.
 Kaew Korravee sebagai Saiya Sukhapon, kawan kepada Cherry yang berdendam dengan Cherry kerana merampas Bidin darinya meskipun dia sendiri menolak cinta Bidin.
 Pont Cranium sebagai Ananda Porntit, abang kepada Cherry dan peninju Muay Thai bertubuh sasa. Beliau yang pada mulanya tidak menyukai Bidin akhirnya menerima Bidin sebagai bakal adik iparnya.
 Sufian Mohamad sebagai ahli Biker Eddie yang menolak pelawaan Eddie mencari Bidin di Thailand.

Penerbitan
Menurut Helmi Yusof, kesinambungan Bikers Kental diterbitkan selepas melihat sambutan hangat yang diberikan oleh peminat industri filem tempatan.Budiey (7 Februari 2019). Yang Menarik Tentang Filem BIKERS KENTAL 2 Sensasi Selebriti. Dicapai pada 6 Mac 2019.

Untuk filem ini, Helmi memilih filem Wild Hogs arahan Walt Becker sebagai rujukan. Penggambaran dijalankan di sekitar Danok, Songkhla, Hatyai, Trang dan Phuket.

 Muzik 
Runut bunyi rasmi bagi filem ini ialah Bikers Kental dinyanyikan oleh Akim Ahmad ft Faizal Tahir .Ia dikeluarkan pada 12 Mac 2019 iaitu empat hari sebelum ditayangkan filem Bikers Kental 2 dan Muzik video dikeluarkan di YouTube beliau.

Antara lagu lain seperti Selamanya Untukmu (OST Bikers Kental 1 nyanyian Awie) dan beberapa lagu Thailand selitkan beberapa babak.

Keluaran dan sambutan
Bikers Kental 2 pada awalnya dijadualkan untuk tayangan pada Jun atau Julai 2017, namun ditangguhkan sehingga 2019."Bikers Kental 2" dijangka ditayangkan Jun 2017! Cinema.com.my (11 Disember 2016). Dicapai pada 15 Mac 2019. Filem ini ditayangkan di pawagam seluruh negara pada 14 Mac 2019.Bikers Kental 2 padat aksi, temui penonton Mac 2019 Buzzing Malaysia (21 Februari 2019). Dicapai pada 6 Mac 2019.

Filem ini menerima ulasan positif dari pengkritik filem. Mengulas untuk Harian Metro, Amirul Haswendy Ashari menyatakan penceritaan filem ini agak ‘caca marba’ dan hampir tiada fokus, terutama kepada hala tuju setiap watak.Amirul Haswendy Ashari (17 Mac 2019). Penceritaan 'caca marba' Harian Metro. Dicapai pada 19 Mac 2019.

Rujukan

Pautan luar


Kategori:Filem 2019
Kategori:Filem Malaysia tahun 2019
Kategori:Filem arahan Helmi Yusof